Jos laitteessa on kaksi puhallinta (kolmivaihemallit), ne käynnistyvät peräkkäin siten, että toinen puhallin käynnistyy kolmen sekunnin viipeen jälkeen. Laitetta käynnistettäessä puhaltimet käynnistyvät testikäyttöä varten. Puhaltimet ovat käynnissä kolmen sekunnin jaksoissa (ensimmäinen puhallin kuusi sekuntia, toinen kolme). Kun hitsaus aloitetaan, puhaltimet käynnistyvät, ja kun hitsaus lopetetaan, puhaltimet pysähtyvät jälkikäynnin jälkeen. Puhaltimet pysähtyvät, jos kaari ei syty viiden sekunnin kuluessa käynnistyksestä. Vikatilanteissa puhaltimet ovat aina käynnissä.